Unionin yleisen tuomioistuimen tuomio (kolmas jaosto) 9.6.2021 – Puma ym. vastaan komissio

(asia T-781/16)

(Polkumyynti – Kiinasta ja Vietnamista peräisin olevien sellaisten jalkineiden tuonti, joiden päälliset ovat nahkaa – Unionin tuomioistuimen yhdistetyissä asioissa C-659/13 ja C-34/14 antaman tuomion täytäntöönpano – Lopullisen polkumyyntitullin ottaminen uudelleen käyttöön ja väliaikaisen tullin lopullinen kantaminen – Pätemättömiksi todettujen asetusten antamista edeltävän menettelyn jatkaminen – Markkinataloudessa toimivan yrityksen asema – Yksilöllinen kohtelu – Asiakirjatarkastus – Tietojen täydentämistä koskeva pyynnön ja tarkastuskäynnin puuttuminen – Polkumyyntitullien palauttamatta jättäminen – Oikeusperusta – Oikeusvarmuus – Luottamuksensuoja – Taannehtivuuskielto – Oikeasuhteisuus – Harkintavallan väärinkäyttö – Syrjintäkielto – Aikaisempi päätöskäytäntö)

1. Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Kantajaa suoraan koskeva toimi – Arviointiperusteet – Asetus polkumyyntitullin käyttöön ottamisesta – Asetus koskee suoraan kyseisen tuotteen maahantuojaa (SEUT 263 artiklan neljäs kohta; komission asetukset 2016/1395, 2016/1647 ja 2016/1731) (ks. 46 ja 47 kohta)

2. Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Kantajaa erikseen koskeva toimi – Arviointiperusteet – Asetus polkumyyntitullin käyttöön ottamisesta – Kanne, jonka on nostanut päätöksen tekohetkellä yksilöitävissä ollut yritys, joka kuuluu taloudellisten toimijoiden rajoitettuun piiriin – Tutkittavaksi ottaminen (SEUT 263 artiklan neljäs kohta; komission asetukset 2016/1395, 2016/1647 ja 2016/1731) (ks. 48–51 ja 57–59 kohta)

3. Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Asetus polkumyyntitullin käyttöön ottamisesta – Kanteen tutkittavaksi ottaminen yhden kantajan osalta – Tarvetta tarkastella kanteen tutkittavaksi ottamisen edellytyksiä muiden sellaisten kantajien osalta, jotka kuuluvat samaan konserniin, ei ole (SEUT 263 artiklan neljäs kohta; komission asetukset 2016/1395, 2016/1647 ja 2016/1731) (ks. 61 kohta)

4. Yhteinen kauppapolitiikka – Polkumyynniltä suojautuminen – Polkumyynnin vastainen menettely – Tuomio, jolla todetaan pätemättömäksi polkumyyntitullien käyttöön ottamisesta annettuja asetuksia – Asetuksen antaminen pätemättömäksi toteamista koskevan tuomion täytäntöön panemiseksi – Sen hyväksyttävyys, että edellä mainittu asetus annetaan polkumyynnin vastaisen perusasetuksen 2016/1036 perusteella (SEUT 266 artikla; Euroopan parlamentin ja neuvoston asetuksen 2016/1036 9 ja 14 artikla) (ks. 66–71 ja 76 kohta)

5. Toimielinten säädökset, päätökset ja muut toimet – Perustelut – Perusteluvelvollisuuden laajuus – Viittaaminen toimen oikeusperustaan (SEUT 296 artiklan 2 kohta) (ks. 77 ja 78 kohta)

6. Yhteinen kauppapolitiikka – Polkumyynniltä suojautuminen – Polkumyynnin vastainen menettely – Tuomio, jolla todetaan pätemättömäksi polkumyyntitullien käyttöön ottamisesta annettuja asetuksia – Asetuksen antaminen pätemättömäksi toteamista koskevan tuomion täytäntöön panemiseksi – Polkumyyntitullien ottaminen uudelleen käyttöön pätemättömiksi todettujen asetusten soveltamisaikana suoritettujen tuontien osalta – Oikeusvarmuuden ja taannehtivuuskiellon periaatteita ei ole loukattu (Euroopan parlamentin ja neuvoston asetuksen 2016/1036 10 artiklan 1 kohta; neuvoston asetuksen N:o 384/96 10 artiklan 1 kohta) (ks. 87–99 kohta)

7. Yhteinen kauppapolitiikka – Polkumyynniltä suojautuminen – Toimielinten harkintavalta – Sen hyväksyttävyys, että lähestymistapaa tiettyjen maahantuojien kuulumisesta uudelleen käyttöönotettujen polkumyyntitullien soveltamisalaan muutetaan – Talouden toimijoiden ei ole mahdollista vedota luottamuksensuojan periaatteeseen (ks. 102–105, 143 ja 160 kohta)

8. Yhteinen kauppapolitiikka – Polkumyynniltä suojautuminen – Polkumyynnin vastainen menettely – Tuomio, jolla todetaan pätemättömäksi polkumyyntitullien käyttöön ottamisesta annettuja asetuksia – Asetuksen antaminen pätemättömäksi toteamista koskevan tuomion täytäntöön panemiseksi – Toimielinten harkintavalta – Laajuus – Tuomioistuinvalvonta – Rajat (SEUT 266 artikla; komission asetukset 2016/1395, 2016/1647 ja 2016/1731) (ks. 116 ja 117 kohta)

9. Yhteinen kauppapolitiikka – Polkumyynniltä suojautuminen – Komission velvollisuuden tarkistaa asianomaisten toimittamien tietojen paikkansapitävyys laajuus – Markkinataloudessa toimivan yrityksen aseman myöntämisen yhteydessä toimitetut tiedot kuuluvat siihen – Velvollisuutta todentamisen suorittamiseen asianomaisen yrityksen tiloissa ei ole (Neuvoston asetuksen N:o 384/96 2 artiklan 7 kohdan b alakohta, 6 artiklan 8 kohta, 9 artiklan 5 kohta ja 16 artiklan 1 kohta) (ks. 152–154 kohta)

10. Yhteinen kauppapolitiikka – Polkumyynniltä suojautuminen – Polkumyynnin vastainen menettely – Puolustautumisoikeudet – Toimielinten velvollisuus antaa tietoja – Soveltaminen yhtiöön, joka ei ole osallistunut tutkimusmenettelyyn ja joka ei ole etuyhteydessä vientiä harjoittavaan tuottajaan siinä maassa, jota tutkimus koskee, jää sen ulkopuolelle (Neuvoston asetuksen N:o 384/96 2 artiklan 10 kohta) (ks. 162 kohta)

Aihe

SEUT 270 artiklaan perustuva vaatimus yhtäältä kumota ensinnäkin lopullisen polkumyyntitullin ottamisesta uudelleen käyttöön tiettyjen Kiinan kansantasavallasta peräisin olevien sellaisten jalkineiden tuonnissa, joiden päälliset ovat nahkaa ja jotka on valmistanut Buckinghan Shoe Mfg Co., Ltd., Buildyet Shoes Mfg., DongGuan Elegant Top Shoes Co. Ltd, Dongguan Stella Footwear Co Ltd, Dongguan Taiway Sports Goods Limited, Foshan City Nanhai Qun Rui Footwear Co., Jianle Footwear Industrial, Sihui Kingo Rubber Shoes Factory, Synfort Shoes Co. Ltd., Taicang Kotoni Shoes Co. Ltd., Wei Hao Shoe Co. Ltd., Wei Hua Shoe Co. Ltd., Win Profile Industries Ltd, ja kyseisessä tuonnissa käyttöön otetun väliaikaisen tullin lopullisesta kantamisesta sekä unionin tuomioistuimen yhdistetyissä asioissa C-659/13 ja C-34/14 antaman tuomion täytäntöön panemisesta 18.8.2016 annettu komission täytäntöönpanoasetus (EU) 2016/1395 (EUVL 2016, L 225, s. 52), toiseksi lopullisen polkumyyntitullin ottamisesta uudelleen käyttöön tiettyjen Vietnamista peräisin olevien sellaisten jalkineiden tuonnissa, joiden päälliset ovat nahkaa ja jotka on valmistanut Best Royal Co. Ltd, Lac Cuong Footwear Co., Ltd, Lac Ty Co., Ltd, Saoviet Joint Stock Company (Megastar Joint Stock Company), VMC Royal Co Ltd, Freetrend Industrial Ltd ja siihen etuyhteydessä oleva yritys Freetrend Industrial A (Vietnam) Co, Ltd., Fulgent Sun Footwear Co., Ltd, General Shoes Ltd, Golden Star Co, Ltd, Golden Top Company Co., Ltd, Kingmaker Footwear Co. Ltd., Tripos Enterprise Inc. tai Vietnam Shoe Majesty Co., Ltd, ja kyseisessä tuonnissa käyttöön otetun väliaikaisen tullin lopullisesta kantamisesta sekä unionin tuomioistuimen yhdistetyissä asioissa C-659/13 ja C-34/14 antaman tuomion täytäntöön panemisesta 13.9.2016 annettu komission täytäntöönpanoasetus (EU) 2016/1647 (EUVL 2016, L 245, s. 16), ja kolmanneksi lopullisen polkumyyntitullin ottamisesta uudelleen käyttöön tiettyjen Kiinan kansantasavallasta ja Vietnamista peräisin olevien sellaisten jalkineiden tuonnissa, joiden päälliset ovat nahkaa ja jotka on valmistanut General Footwear Ltd (Kiina), Diamond Vietnam Co Ltd tai Ty Hung Footgearmex/Footwear Co. Ltd, ja kyseisessä tuonnissa käyttöön otetun väliaikaisen tullin lopullisesta kantamisesta sekä unionin tuomioistuimen yhdistetyissä asioissa C-659/13 ja C-34/14 antaman tuomion täytäntöön panemisesta 28.9.2016 annettu komission täytäntöönpanoasetus (EU) 2016/1731 (EUVL 2016, L 262, s. 4).

Ratkaisu

1) Kanne hylätään.